DBRETAiL www.DanishBits.org
Forfatteren siger, at hovedpersonen er en strømer -
- der mister benene i Afghanistan.
Han kommer hjem og får de der kængurufødder i kulfiber -
- som den der fyr fra OL, der skød sin kæreste -
- og så kan han arbejde igen.
Jaså, springer han så efter skurkene?
- Det er åbenbart pointen. - "RoboStodderen".
"Vil du lave noget originalt?"
"Hvad siger du til en serie om en fløjtende ligeglad strømer."
"Han tager hjem, spiser med familien, knalder konen og sover sødt."
"Skriver du sådan en serie, så giver politiet dig en æresparade."
Ikke sandt, Dennis?
Hvad fanden laver du her endnu?
Skal vi holde endnu en fest for dig?
Jeg henter de sidste ting.
Tag hjem. Tag på golfbanen.
Smut med dig.
- Det her sted er pænt. - Ja, det er okay.
Om aftenen den 24. oktober -
- mødte De da tiltalte og Andrea på West 87th Street?
- Det vil jeg ikke svare på. - Det er De nødt til, mr. Williams.
Det passer ikke. Det kaldes det femte lovtillæg.
Er De bekymret for at rette mistanke mod Dem selv?
Jeg har ikke gjort noget.
Gør os alle en tjeneste og besvar spørgsmålet.
Jeg tror ikke, du har ret, men tag det ikke ilde op.
- Men ja... - Sig det til hende.
Ja, jeg så dem.
- Var De alene? - Nej.
Hvorfor sagde De til politiet, at De var?
- Jeg huskede forkert. - De huskede forkert. Var det derfor?
Ikke fordi De var bange for personen, De var i selskab med?
- Kan jeg påberåbe mig femte nu? - Nej.
Det tog er kørt, mr. Williams.
Nej, jeg er ikke bange for ham.
- "Ham"? - Han hedder Duane.
- Duane Reade? - Ja.
Lidt af en forbandelse.
Strømerne knalder én og beder om et navn. Man svarer "Duane Reade".
"Prøver du at være morsom, din skiderik?"
"En gang til, hvad fanden hedder du?"
Ikke sandt?
- Tak, mr. Williams. - Det var så lidt.
- Mrs. Weiss? - Ingen spørgsmål, høje ret.
- Mr. Duane Reade. Hvor bor De? - The Cave.
- Mener De Cavendish-fængslet? - Det var det, jeg sagde.
Hvordan er De havnet der?
De siger indbrud. Jeg siger indtrængen.
Jeg fik ikke noget med.
Var det ikke, fordi politiet pågreb Dem, inden De nåede ud med tv'et?
Det er, hvad de siger.
Var det Deres første anholdelse for indbrud?
- Nej, det tror jeg ikke. - Heller ikke jeg. Fjortende gang.
De overfaldt syv af de fjorten ejere med en kniv.
En mr. Cuatro. Husker De ham?
Det var selvforsvar. Han angreb mig. Jeg måtte kæmpe for mit liv.
Mr. Cuatro var 78 år gammel og tilsluttet et iltapparat.
- Havde De kniven med? - Nej. Jeg fandt den i hans køkken.
En kødkniv på 12 cm ifølge politirapporten.
De blev anholdt på samme måde den 20. september 2012.
Da var De i besiddelse af en anden kødkniv.
- Havde De den med? - Igen var det indtrængen.
Det var groft seksuelt overfald.
Men mit spørgsmål er, hvor kniven kom fra.
Fra kvindens vask, tror jeg.
Ligesom med mr. Cuatro og de andre brugte De en kniv fra stedet.
Er det Deres fremgangsmåde?
Det er ikke nok at trække på skuldrene. Vi skal høre et svar.
Okay. Ja.
Trevor Williams, kender De ham?
Ja, jeg kender ham.
Han vidnede om, at De ikke sagde noget uden for ms. Cornishs bopæl.
Han sagde, at De bare stod der...
i tavshed og så på, da de gik ind.
Hvad tænkte De mon på?
Nogen spørgsmål, mrs. Weiss?
Ingen spørgsmål, høje ret.
Hvorfor udspørger hun ikke de her fyre?
Hun vil vise juryen, at hun ikke er bekymret for dem.
Men det er hun.
Efterlader du mig alene med bedemanden?
Det skal du nok klare.
Hvad foregår der her, mr. Day?
Hun smed en tændt cigaret ved siden af benzinpumpen, jeg stod ved.
Jeg slukkede den.
Plejer folk at slukke cigaretter sådan? Mod nogens bilrude?
Jeg kender fyre, der slukker dem med munden.
Inden De slukkede den, bankede De på ruden for at få den rullet ned.
Vi så, at hun ikke rullede den ned.
- Kan hun have været bange for Dem? - Ingen er bange for mig.
Jeg er, efter hvad De sagde til mig i lighuset. Husker De det?
Det her kan vel ikke bruges?
- Det er vel kætteri? - Ja, sådan cirka...
Se bort fra ms. Kapoors sidste udtalelse.
Det her er et tilhold, som Deres kone, Michelle, ansøgte om.
- Ja, fra før vi fandt sammen igen. - Godt, det lykkedes at løse det.
Hun har også meldt, at De truede hende med en kniv.
Politiet ankom, og der var hun faldet til ro. Det var alt.
Det er en meget tilgivende kvinde.
- Jeg gjorde hende aldrig noget. - Hvem?
Hvem taler vi om? Min kone.
Så De har tanket Deres rustvogn, men De kører ikke.
Jeg ved ikke, hvad De laver. Venter?
Jeg hvilede mig.
Nu kører De endelig, præcis samtidig med dem.
- Følger De efter dem, mr. Day? - Nej.
- Hvor skal De så hen? - Hvor jeg skulle hen, er min sag.
Vær venlig at svare på spørgsmålet.
- Hjem. - Til Michelle?
Til min anden bopæl.
Et enkeltværelseshotel for mænd på 135th Street?
- Skulle det være forkert? - Nej.
Hvis De var taget hjem til Michelle eller et hotel med kameraer -
- så kunne vi have bekræftet, hvor De tog hen.
Men det kan vi ikke.
Et: Vi indkalder dig som vidne.
Du får chancen for at forklare, at du ikke dræbte din steddatter.
To: Jeg træner for sjældent, så næste gang du truer min familie -
- bliver det en af mine klienter, der besøger dig.
Han er fra New Jersey.
Hold armene ud.
Vær venlig at løfte højre hånd.
Sværger De at sige sandheden, hele sandheden og kun sandheden?
Ja.
Jeg kondolerer og beder om forladelse -
- men der er visse ting, som kun De kan udrede for os.
Hvordan vil De beskrive forholdet til Deres steddatter?
- Ikke så godt, for at være ærlig. - Vi er her for at være ærlige.
Ved De, hvorfor forholdet ikke var så godt?
Primært på grund af stofferne.
Hendes misbrug besværliggjorde vores forhold, samt hendes og moderens -
- og også mit forhold til hendes mor.
En narkomans net er omfattende.
Hendes mor og Deres kone, Evelyn, døde desværre i fjor.
- Hvor længe var I gift? - I to år.
Hvad syntes Andrea om det?
Som mange børn har det med ægteskab nummer to.
At se sin mor lykkelig, hvilket jeg går ud fra...
- Gjorde det ikke datteren lykkelig? - Nej.
Var aldersforskellen et problem? Drejede det sig om tyve år?
Det hjalp ikke... for Andrea, mener jeg.
Det spillede ingen rolle for Evelyn eller mig.
Var der andet ved ægteskabet, som Andrea ikke kunne lide?
Ja. Evelyns testamente.
De blev begunstiget, da Evelyn døde -
- selv om I kun havde været gift i to år.
- Ja. - Og Andrea var utilfreds med det?
"Rasende" er snarere ordet.
Fordi De ville få halvdelen af boet deriblandt boligen på 87th Street -
- hvor markedsværdien ligger på omkring ti millioner dollar.
Det er rigtigt.
Så rasende, at hun ankede -
- for at få medhold i, at De ikke fortjente noget.
Det er rigtigt.
- Gjorde det Dem rasende? - Nej. Jeg forstod hendes følelser.
De forstod, men svarede igen med et søgsmål.
Hjalp det med at dæmpe hendes raseri?
Nej, det gjorde det ikke.
Hvordan kunne I bo under samme tag?
Det kunne vi ikke. Hun bad mig flytte, hvilket jeg gjorde.
De flyttede fra hendes mors timillioners hus til ..?
En lejlighed på femte sal i Queens. Men ved De hvad?
Sammenlignet med at blive skældt ud af en 22-årig junkie er det paradis.
Nu da dramaet er forbi, kan De flytte tilbage eller sælge det.
Det er min hensigt.
Hvad arbejder De med, mr. Taylor?
Personlig træner i Atlantis Fitness.
- Var det der, De mødte Evelyn? - Nej, vi mødtes i Equinox.
Hvorfor forlod du Equinox for Atlantis? Bedre løn?
Var det, fordi kvindelige medlemmer -
- klagede til ledelsen om uønsket opmærksomhed fra Dem?
Det var ikke sandt, men nogle medlemmer påstod det.
Hvad tjener De nu i Atlantis?
Det er indlysende, hvad De siger -
- så lad os droppe katten-efter-musen og spare juryen værdifuld tid.
Jeg tjener ca. 35.000 dollar om året samt fortjenesten på privattimer.
Jeg går snart konkurs. Jeg er gået konkurs to gange tidligere.
Og nej, jeg dræbte ikke min steddatter.
- Er De nogensinde blevet anholdt? - Ja.
To gange, ikke? Begge gange for vold i hjemmet.
En gang mod Deres ekskone, Jean, og en gang mod Andreas mor.
- De fik tilhold i begge sager. - Ja.
De har nu også ret til at gøre krav på Andreas fond.
- Hvornår indgav De kravet? - Datoen? Det ved jeg ikke.
Her har vi den. Lad os tage et kig.
Den 27. oktober.
Det var to dage efter mordet.
Der er selvfølgelig lukket lørdag og søndag.
- Står der en registreringstid? - Klokken 08:00.
- Hvornår åbner skiftedomstolen? - Klokken 08:00?
- Hvornår blev Andrea begravet? - Om onsdagen.
To dage før De begravede hende, ansøgte De om hendes fond.
Jeg har vist tidslinjen på plads. Et sidste spørgsmål...
Ved De, om Andrea fik skiftet lås, da hun havde bedt Dem om at flytte?
Det ved jeg ikke. Jeg har ikke været der.
Det gjorde hun ikke.
- Mrs. Weiss? - Ingen spørgsmål.
Før det her.
Jeg skal bruge kreditkortudskrifter fra den aften.
Det er kundernes private oplysninger. Medmindre du har en stævning.
Jeg vil ikke tale om de kontantkøb, du ikke indgiver. Kun kreditkortene.
Ikke uden en stævning. Jeg beklager.
Det her er min stævning. Bare lad, som om der står et C på den.
- Du burde være rolig. - Er du det?
- Det er jeg. - Du lyver dårligere end stedfaderen.
Vi kan alligevel ikke gøre mere. Vi har ikke flere vidner. Vi er færdige.
Jeg vil indkalde Naz.
- Nej. - De bør høre hans version.
Nej, det bør de ikke.
- De har nok med begrundet tvivl. - Jeg er ikke enig.
Er du ikke enig? Du ved ikke nok til at være uenig.
Hvem er du igen? Hvad har du af erfaring?
Hvem er du?
Da han kom ind her den første dag, bar han den formodede uskylds kappe.
Han bærer den endnu og fortsætter med det, medmindre han vidner.
Så tager han den af. Han frasiger sig den straks.
- Nej. - Jo, i juryens øjne.
Hvis han sætter sig ind i båsen, forventer de, han beviser sin uskyld.
Så går alt det, vi har fremlagt, fløjten.
Alt det, jeg har fremlagt, mener du.
Du tager livet af mig, det er fint. Men tag ikke livet af ham.
Tag hjem og skriv din afsluttende procedure.
Tror du, du kan klare det?
- Tror du? - Ja, og jeg tror, det er vigtigt.
- Mister vi, hvis ikke jeg gør det? - Det er jeg bange for.
Hvis jeg skal gøre det, har jeg brug for hjælp.
Jeg hjælper dig igennem.
Men når hun rejser sig, er der ikke meget, jeg kan gøre.
Det er ikke den slags hjælp, jeg mener.
- Hej, John. - Hej.
- Undskyld, jeg ikke kom til festen. - Mit gravøl, mener du.
Du burde arbejde med mig i kreditkortsikkerhed.
Det er det bedste job, jeg har haft.
Jeg har brug for en tjeneste. Navne og adresser uden en stævning.
Intet problem. Jeg begynder at pakke til fængselsopholdet.
Tak, John.
Luk op!
Har du det med? Jeg håber, du siger ja.
Gjorde du det?
Det er i orden.
Hvor er resten?
Jeg holder øje.
Vagt.
I den korte tid, De og Andrea var sammen, fik De da følelser for hende?
Ja. Jeg syntes godt om hende.
Hun var sjov at omgås på en måde, mine venner sjældent kan være.
De er opdraget konservativt.
- Som muslimer? - Ja.
Senere om natten, fandt De hende. Kan De beskrive det for os?
Jeg vågnede op i køkkenet og gik op ad trappen -
- ned ad gangen mod soveværelset for at tage tøj på og sige farvel.
Hun sagde intet, så jeg rørte hende for at vække hende.
Jeg mærkede noget vådt på hånden.
Jeg tændte lampen ved sengen og så hende.
Blodet, sårene, og...
- Hun var død. - Ja.
Og De?
Jeg gik i panik og løb min vej.
Jeg ville ønske, det ikke var sket. Jeg skammer mig over det.
Men det gjorde jeg. Jeg var bange.
- Dræbte De hende? - Nej.
Nej. Det kan jeg ikke have gjort.
Selv om jeg var helt væk, ville jeg aldrig kunne gøre det.
Tak.
Mrs. Weiss.
Lyver De nogensinde, mr. Khan?
Jeg prøver ikke at gøre det.
Er lån af ting uden tilladelse, såsom en taxa, en slags løgn?
Hvad med at få læger til at udskrive amfetaminlægemidler -
- og så sælge dem med kæmpegevinst til Deres venner?
Har De fortalt det til Deres konservative forældre?
Nej.
Da Andrea satte sig ind i taxaen -
- bad De hende så stige ud, som De gjorde med de to fyre?
Nej.
Var det, fordi hun var køn?
- Det var det nok. - Okay.
Nu sidder hun i taxaen, og De kører hende rundt og køber øl til hende.
Havde De nogen opfattelse af, hvad det skulle føre til?
Opfattelse, tanker, såsom: "Med lidt held kan det føre til sex".
- Jeg gør ikke den slags. - Hvad?
Dyrker sex med en, jeg lige har mødt.
Var det ikke netop det, De gjorde tre timer senere?
Jo.
Hvilken slags sex dyrkede I?
Hvis De ikke vil have, Deres forældre skal høre det, får de lov til at gå.
Bare almindelig sex.
Jeg er bange for, vi skal vide mere end det.
- Protest. Nej, vi skal ej. - Afvist.
Jeg kan ikke huske detaljerne.
- Er det, fordi De dyrker sex ofte? - Nej.
Hvor mange gange har De dyrket sex med kvinder eller mænd?
En gang før, med en pige.
Kun én gang før?
Og De husker intet om denne anden gang?
- Vi havde taget mange stoffer. - Ja, det har vi hørt om.
Var der også meget forspil?
Nej. Hun ville ikke have så meget af den slags.
Ville hun ikke? Okay. Hvad siger De selv?
- Er det sådan, De vil have det? - Hvordan ville De have det?
Undskyld mig?
At sidde heroppe foran alle de folk og svare på den slags spørgsmål?
Så det var det, De mente... Det ville jeg ikke bryde mig om.
Men hvis jeg var tiltalt for mord og vidnede, så havde jeg svaret.
Ved De hvad? Vi springer til efter Deres sex uden så meget forspil.
Hvad gjorde De derfra, til De efter sigende vågnede op i køkkenet?
Det kan jeg ikke huske.
Det er et helt afgørende tidsrum, mr. Khan.
- De bør nok forsøge for Deres skyld. - Det ved jeg, men det kan jeg ikke.
Ingenting? Gjorde De ikke noget, hørte De ikke noget?
- Husker De ikke, at De gik ned? - Ingenting.
Så De vågnede, gik ovenpå igen og fandt hende død...
- Og så løb De derfra i panik? - Ja.
Men så løb De tilbage og brød ind på samme sted, som De flygtede fra.
- Mind mig om hvorfor. - Mine bilnøgler lå i min jakke.
Så De tog Deres jakke og løb derfra igen?
- Tog De andet? - Nej.
- Lå ketaminet i jakkelommen? - Nej, jeg tog det fra sofabordet.
- Advokaten siger, det var Andreas. - Ja, det var hendes.
- Hvorfor tog De det? - Det ved jeg ikke.
- Tog De noget andet? - Nej.
Tænk over det.
Nej.
- Så mordvåbnet lå allerede i lommen? - Protest.
Fint. Så kniven lå allerede i lommen?
- Nej, den tog jeg også med. - Hvorfor det?
Jeg vidste, hvordan det ville se ud.
De var beruset, dopet, bange og panikslagen...
- Men vidste, hvordan det så ud? - Ja.
Og hvordan så det ud?
Som om jeg havde dræbt hende.
Okay. Så De forlod huset igen -
- med ketaminet og kniven og satte Dem i Deres fars taxa.
Vi har hørt, hvad der skete efter det, fra politiet.
De sidder i patruljevognen på vej til stationen med assistent Bell -
- som tror, at De er et vidne. Hvad spørger De ham om?
"Er hun død?"
- Hvorfor spurgte De om det? - Jeg håbede, at det ikke var sandt.
Læs vidneudsagnet fra "Jeg tændte lampen".
"Jeg tændte lampen ved sengen og så hende."
"Blodet, sårene, og ..." Ms. Kapoor: "Hun var død."
Mr. Khan: "Ja".
Så da De så hende, inden De løb derfra i panik, var hun død.
Men to timer senere i patruljevognen, var De ikke sikker.
Det så ud, som om hun var død.
- Men det var ikke helt sikkert? - Det ved jeg ikke.
- Tjekkede De ikke hendes puls? - Nej.
- Ringede De ikke til alarmcentralen? - Nej.
Hvorfor ikke, hvis der var en mulighed for, at hun stadig levede?
Jeg ved det ikke. Jeg tænkte ikke klart.
De forstår vel, hvorfor jeg ikke rigtig kan følge med.
De havde sindsro til at flygte fra et gerningssted -
- og fjerne beviser, der pegede på Dem.
De førte en bil uden at køre ind i noget -
- men De kunne ikke taste tre cifre på Deres telefon.
Profeten Muhammed har følgende at sige om det:
"Kom med al kraft til den, der har brug for hjælp."
Var det, hvad De gjorde for Andrea?
Landet ligger således, mr. Khan, hvilket De også ved...
Uanset om De dolkede hende eller ej, så kunne De have reddet hende.
Denne unge kvinde, som De knapt kendte, men som De syntes om...
Dræbte De hende?
Det ved jeg ikke.
Jeg er færdig.
Ms. Kapoor?
Forsvaret afstår, høje ret.
I starten troede jeg, at vi måske havde ti procents chance.
Og nu? Nul...
Du fældede ham lige.
Nej...
Jeg vil ikke diskutere det.
Jeg vil minde Dem om, at De ikke må diskutere sagen med andre.
Deres tv-apparater, computere og iPads skal være slukket.
Hav en god elektronikfri weekend. Vi ses på mandag.
Mike. Skyderiet på stripklubben forrige Yom Kippur. Hvad hed ofret?
Er du her stadig? Hvad fanden?
Kan du ikke huske det?
Red Label med is.
- Hvordan går det? - Godt.
- Dennis. - Ray.
- Hyggeligt at møde dig. - Ja.
Hvad laver du så, Ray?
- Økonomisk rådgiver. - Jeg spiller golf.
- Er du professionel? - Snarere pensioneret.
Før drak jeg Midleton's, men vi pensionister må drikke billig whisky.
De gode tider er forbi.
- Undskyld mig. Hallo? Regningen. - Kan du ikke huske mig?
Jeg havde vagt, da du blev skudt. Vi talte på hospitalet. Hvordan var det?
Ikke at blive skudt, men at blive skudt så nær kuglerne af en alfons?
- Hyggeligt at møde dig. - Vi mødtes på hospitalet.
- Ja, det hørte jeg. Jeg er ligeglad. - Ray. Sæt dig ned.
Hvad tænkte du på? Jeg forstår det ikke.
Tror du, du kan banke prostituerede uden konsekvenser og blive ved?
Er du gal? Det er du, ikke?
Vi har en anden kobling. En ven af dig -
- og mit sidste job før det skide otium. Andrea.
Tragisk dødsfald. Sød pige.
Hun havde personlige problemer, men hvem har ikke det? Du har.
Hvor mange penge mister du her hver måned?
Handlede jeres skænderi om det? Penge?
Hævninger fra hendes konto?
- Eller var der knas med kærligheden? - Hun var en klient, ikke kæreste.
Jeg ved ikke, hvad der er værst for dig, men jeg er ikke enig.
Så du tog derhen senere, efter det her.
Du vækkede hende, forsøgte at tale, sagde, du ville skaffe pengene.
Hun sagde, du skulle skride. Du gik ned, åbnede skuffen og tog en kniv.
Morderen er i retten. I anholdt ham.
Jeg er ikke hendes kæreste. Nu går jeg.
Nu... er du faktisk bare dum.
Det er bedre for dig, hvis I datede. Det ville forklare din sæd.
Hvis du ikke var hendes kæreste... Hvad i helvede, Ray?
Vær ikke en idiot.
- Hvis du ikke var der, hvor så? - Hjemme.
Alle kommer hjem til sidst. Før det, omkring midnat?
- Sagen er den, at... - Tal med min advokat.
Det skal jeg nok, eller det vil anklageren gøre.
Sagen er den, at jeg ved, du ikke var hjemme.
Skide mobiltelefoner. De pinger, selv når de er slukket.
Jeg skal nok finde kniven.
- Vi er færdige her. - Intet problem. En Red Label til.
Venter du på, jeg skal anholde dig? Jeg er pensioneret. Skrid med dig.
Han glemte sin kasket.
Må jeg sætte mig?
- Hvad hedder du? - Terry.
Naz.
- Hvem gjorde det der? - Det ved jeg ikke.
Det er en god historie, Terry.
De sagde vel, du skulle sætte penge ind på deres konto, og du sagde nej.
Det er præcis, hvad der skete.
Er du gift?
Jeg må tale med min ven først, men jeg kan måske skaffe dig beskyttelse.
Du behøver ikke at svare nu. Jeg lægger bare det frem.
Okay.
Han er gift, så han kan sluge konens narko selv.
Hun lagde ikke sine økonomipapirer i orden. Det gjorde vi heller ikke.
De fleste af hendes kontoudtog lå i uåbnede kuverter -
- blandt gamle numre af Vogue. Teknikerne smed alt i en kasse.
Men det her åbnede hun. September måned.
300.000 dollar er væk.
Hun kan have lånt ham dem.
Eller også tog han dem. Han havde fuldmagt. Hun vidste det.
Han sagde, han tog hjem efter dette. Han kørte via Midtown-tunnelen -
- og tog en betalingsbane, selv om han har E-Z Pass.
Ja, klokken 02:00. Her er han klokken 03:00.
Vi har mere på knægten.
Mine damer og herrer, mrs. Weiss har fremlagt en sag...
Mine damer og herrer, forfatningen beder Dem se på...
Forfatningen beder Dem se på materialet i lyset af beviserne...
Det var uprofessionelt, uetisk og grundlag for ugyldighed.
Anklageren må spørge sig selv: "Vil vi gå igennem det igen -
- velvidende at han næste gang får en rigtig forsvarsadvokat?"
- Dig? - Nej.
En, der er dygtig. De vil stå i kø.
Hvad sker der med hende?
Kan du lide hende, som du kunne lide Andrea? Fjern hånden fra pikken.
- Er du høj? - Nej.
Hun ligger mellem en reprimande og en frakendelse af bestallingen.
Hendes karriere er formodentlig forbi.
Men det er dit liv, vi taler om.
Når du vågner op i din celle om 20 år og ser dig selv i tinspejlet -
- så vil du se følgende:
En uigenkendelig person, der tog den forkerte beslutning -
- da han havde chancen for at redde sig selv.
Er det et ja?
Okay, godt.
- Det er en skam, du har fået den. - Kan du ikke lide den?
Nej. Den kan ses fra juryens side.
Jeg ved virkelig ikke, hvad jeg skal sige, ms. Kapoor. Gør De det?
- Jeg begik en frygtelig fejltagelse. - Fejltagelse?
Lad mig spørge Dem: Hvilke andre karrierer overvejede De i college?
Okay, der kommer til at ske følgende:
Jeg overlader sagen til etiknævnet og afslutter retssagen.
Ms. Kapoor, De vil agere som assistent. John, du tager over.
Det kan jeg ikke.
Vel kan du så. Vi mangler kun proceduren.
Juryen har knap set mig, og så skal jeg procedere?
Det skal nok gå.
- Der er grundlag for ugyldighed. - Nej.
Det er et forsøg på at fremtvinge ugyldighed. Det tillader jeg ikke.
Jeg appellerer.
- Det er ikke ulovligt. - Jeg mener det.
Det bliver ikke godt for dig.
Hvadbehager?
Det skal nok gå, John. Du skal nok klare dig fint.
Farvel.
- Det virkede ikke. - Hvabehar?
Optagelsen, du smed uden for min dør. De lader ikke sagen gå om.
- Jeg er ikke helt med. - Jo, du er.
Spørgsmålet er hvorfor.
Jeg aner virkelig ikke, hvad fanden du taler om.
Hvad har du opdaget? Du må føle dig temmelig sikker på det.
Hvem er det?
Hvem gjorde det?
Det behøver ikke være så slemt.
Omstændighederne og din alder kommer til at have en vis betydning.
- Tak. - For hvad?
Fordi du... ikke prædiker for mig.
Jeg har for travlt til at prædike. Desuden ved du, hvad du gjorde.
Op med humøret. Afslut retssagen.
Og så tømmer du dit skide skrivebord.
"Mine damer og herrer."
Mine damer og herrer.
Når man begærer dokumenter fra FBI under loven om informationsfrihed -
- får man noget, der ser sådan ud.
Det kaldes et mørklagt dokument, redigeret for at mørklægge -
- alt indhold, som FBI ser som en trussel mod landets sikkerhed -
- eller oftere mod sikkerheden inden for selve FBI.
Udstregning er lig med selvbeskyttelse.
Som her. Der er en udstregning midt i tiltaltes redegørelse -
- for natten, Andrea blev myrdet. Et sort rektangel af ingenting -
- mellem tidspunktet, han dyrkede sex med hende og fandt hende blødende.
Han siger, at han ikke husker noget. Han faldt i søvn, han besvimede.
Han har mørklagt et afgørende tidsrum. Hvorfor?
Af samme grund som det her er overstreget: selvbeskyttelse.
Hans forsvarere har prøvet at sige -
- at der er andre mennesker med motiv, mulighed og baggrund -
- som er mere forenelig end mr. Khans med en så forfærdelig forbrydelse.
Jeg kunne spørge hvorfor, men det skyldes selvfølgelig desperation.
De ved, at en mørklagt historie ikke går rent ind hos en intelligent jury.
Er der nogen beviser på, at en anden var i huset den aften? Nej.
Nasir Khan var den eneste person i huset den nat, Andrea blev myrdet.
I soveværelset, hvor hun blev myrdet. I sengen, hvor hun blev myrdet.
Han er den eneste, hvis blod er der -
- hvis fingeraftryk er der, hvis sæd er der.
Den eneste person, der havde en kniv i lommen med hendes blod på.
Den nat var han, og det er han stadig -
- den eneste mistænkte, som politiet efterforskede, fordi...
Det er, fordi han var og er -
- den eneste morder af denne smukke, unge kvinde.
Det her er ingen lommekniv eller grapefrugtkniv.
Den her kniv er skabt til at skære gennem kød -
- og det var dét, mr. Khan brugte den til.
Han skar gennem sener, muskler, knogler og hjertet. 22 gange.
Tak.
Mine damer og herrer...
Mine damer og...
Mine damer og herrer. Hastværket for at dømme...
Hastværket... Der er to andre fyre.
Duane Reade... Det kan ikke benægtes.
Det stemmer...
Gud! Okay...
Åh gud.
Åh gud...
Jeg har brug for det her lige så meget som et hul i hovedet.
For helvede!
Fandens også...
Er du udsat for usædvanlig stress?
Det kan man godt sige.
- Hvem gav dig det her? - En kinesisk fyr på Canal Street.
Canal Street? Tilbød han også at asfaltere din indkørsel?
Medmindre du kan lide søvnløshed, panikangst, forvirring og psykoser -
- skal du ikke lade det blive en vane.
Jeg skal være ærlig over for Dem.
Det her er ikke det, jeg plejer at gøre.
En person, der ser sådan ud -
- lever ikke af at tale til offentligheden.
Jeg beklager, at De skal se på det.
Jeg plejer som regel at søge forlig for mine klienter.
95 procent af gangene gjorde de, hvad de var tiltalt for.
De solgte de stoffer, de antastede ham fyren -
- de stjal den iPhone. Jeg ser det tydeligt på dem.
Så jeg siger: "Vær ikke dum. Tag imod forliget."
Første gang jeg så Naz -
- sad han alene i detentionen på 21. distrikts politistation.
Han var lige blevet anholdt.
Jeg gik forbi ham...
ud fra stationen, og så...
stoppede jeg op.
Jeg vendte mig om og gik tilbage.
Hvorfor?
Fordi jeg ikke kunne se -
- det, jeg ser i mine andre klienter.
Det kan jeg stadig ikke efter al den tid.
Jeg ser, hvad der sker, når man sætter en knægt på Rikers og siger:
"Okay, overlev det der...
- mens vi prøver dig for noget, du ikke har gjort."
Det er sådan, man overlever Rikers.
Der blev begået forbrydelser den aften, uden tvivl.
Første forbrydelse: Brændt af af en ven med en bil -
- tager en ung mand sin fars taxa uden tilladelse -
- for at tage til fest på Manhattan.
Anden forbrydelse: En ung kvinde køber stærke, ulovlige stoffer.
Tredje forbrydelse: På bredden af Hudsonfloden -
- under George Washington-broen giver hun ham -
- et af de ulovlige stoffer: MDMA.
Fjerde forbrydelse: Senere hjemme hos hende -
- giver hun ham endnu et ulovligt stof, ketamin -
- der sammen med ecstasyen og nok tequila til at fælde en kaktus -
- slår ham omkuld, som de heste, dyrlægerne giver ketamin.
Femte forbrydelse: Da han opdager liget -
- flygter han i stedet for at rapportere det.
Sjette forbrydelse: Han laver et ulovligt venstresving.
Syvende forbrydelse: Han modsætter sig anholdelse.
Disse forbrydelser blev begået af disse to unge mennesker den nat.
Det er de eneste, vi har bevis på.
Men vi har ikke bevis på, hvem der begik den, han er anklaget for.
Anklageren har fremlagt det, som de påstår, er beviser -
- men det er egentlig bare indicier og spekulationer.
Hastværket for at dømme Nasir Khan -
- blev indledt i 21. distrikt klokken 04:45 på mordaftenen -
- og afsluttet ti sekunder senere, da han blev holdt fast mod gulvet.
Politiet efterforskede ikke andre.
Ikke stedfaderen, der havde et stormfuldt forhold til ofret -
- selv om procentdelen af mordere, der kender deres ofre -
- er fem gange større end blandt fremmede.
Selv blandt den brøkdel af fremmede, der begår mord -
- var der to individer, som parret stødte på den aften:
En med en voldsom fortid, og den anden med adskillige domme -
- for grov vold, hver gang med en kniv...
fra offerets eget hjem.
Den nat, Naz blev anholdt, mistede han en masse.
Han mistede sin frihed til at vende hjem -
- til sin familie, til sin skole -
- til sit aftenjob, der finansierer skolegangen.
Men det, han ikke mistede, som ingen af os kan miste -
- var hans forfatningsbeskyttede ret til en advokat -
- og til en retfærdig og upartisk retssag foran hans medmennesker -
- og til antagelse af hans uskyld, hinsides begrundet tvivl.
Vi hører ofte den term.
Hvad betyder det egentlig? Hvad er definitionen?
Den har ingen.
Det er, hvad vi mener -
- og lige så vel, som hvad vi mener, også hvad vi føler.
Og det, vi føler...
Hvad De føler...
vil afgøre, hvad der sker -
- med resten af den unge mands liv.
Tak skal De have.
Tak.
Ingenting.
Vi ses i morgen.
Okay.
Vi har fået din Viagra hjem.
Stik det skråt op.
Den var god.
Vil du have en kvittering?
Hvis det går galt, er der vel ikke så slemt herinde?
Du har jo folk, der holder af dig herinde.
Jeg holder af dig.
Hvorfor?
Hvor mange gange skal jeg sige det?
Jeg tror ikke på det.
De fyre herinde og nordpå...
de steder, jeg har siddet...
Uanset om de sidder inde for narkohandel eller mord -
- så har de én ting til fælles.
Hvis man spørger dem, siger de alle, at de er uskyldige.
Men de stinker af det, både idioterne og millionærerne.
Stanken af løgn.
Men du...
dufter af uskyld.
Du er den ægte vare, Naz.
Det gør dig unik.
Det faktum, at du er under min beskyttelse -
- får mig til at føle, at jeg har noget, som ingen anden har.
Det er, som om...
Som om jeg har en enhjørning.
Hvorfor skulle jeg ikke tage mig af dig?
Hvad er det for en kold person, du tager mig for?
Alle bedes rejse sig.
Hvordan er det gået?
Ikke godt.
Det er jeg ked af at høre. Jeg må bede Dem gå tilbage.
- Vi kommer ingen vegne. - De diskuterer tingene.
De har forskellige opfattelser.
Vi har nået dødvande.
Nej. Jeg bryder mig ikke om det ord.
Jeg vil ikke lade Dem bruge det.
- Tal videre. - Det kommer ikke til at ske.
- Jo. Hvordan ser tallene ud? - Seks mod seks.
Og det vil ikke ændre sig.
Jeg beklager, høje ret.
Vi er færdige.
Tak for Deres indsats. Nævningene er suspenderet.
Nå, mrs. Weiss. Hvad ønsker De?
Skal vi indkalde en ny jury til en ny retssag på et tidspunkt i næste uge?
Nej, høje ret. Vi afslår at drive tiltalen videre.
Du er fri.
Fri til at tage hjem.
Som sædvanlig ser jeg en del kendte ansigter.
Jeg er glad for, at I har fået en lærestreg.
Jeg holder det enkelt for de nye.
Når I får besked på noget, adlyder I.
Hvis I rører os, hiver vi overfaldsudstyret frem -
- sender jer på skadestuen og tilføjer endnu en sigtelse.
Din løn. Metrokort.
Vent lidt.
Han efterlod den her til dig.
JACK LONDON "NÅR NATUREN KALDER"
Sikkerhedsvagt på NYU.
Tilbage i uniform, på en måde.
Vil du ikke hellere skære håndleddene op?
Det er et job.
Jeg har et job til dig.
Lad os gå efter ham.
Det er varmt.
Er der noget, du har lyst til i aften?
Tag ud og se dine venner. Gør det. Det er i orden.
- Nej, det her er fint. - Okay.
Jeg har siddet meget på denne seng, mens du var væk.
Jeg er så glad for, at du er hjemme.
Du troede, at jeg dræbte hende.
Aldrig.
Okay, mor.
Lige nu sidder der en person i detentionen i det 21. distrikt.
De fører ham til fængslet, til retten og til Rikers.
Samtidig er der en anden i detentionen.
I morgen er der en anden, næste dag endnu en.
Der er ikke nogen, der tænker på dig længere.
Ud over alle her.
Og hvad så?
Folk stirrer på mig hver dag, som om jeg var spedalsk.
De vil ikke være i nærheden af mig.
De væmmes ved mig.
Der ser du. Du lærte noget derinde.
Alle har et kors at bære, Naz.
Undskyld udtrykket.
Til helvede med dem. Lev dit liv.
Tak for det, du gjorde for mig.
Det var så lidt.
Ja?
Uanset hvad du gjorde eller ikke gjorde, så koster det 250 dollar.
Kun kontanter. Ingen kreditkort eller check.
Vent der. Tal ikke med nogen.
Jeg kommer lige straks.
Det skal nok ordne sig.
Smukke dyr må lide hver dag.
De lever i elendighed uden mad -
- uden beskyttelse og uden kærlighed.
De er de glemte. Kærlighedsfulde dyr, der bliver mishandlet og forsømt -
De må lide alene og leve i frygt.
Vær sød ikke at glemme dem.
Ræk hånden ud, og sig til dyret, at du kommer.
Gå på nettet eller ring nu, og giv et månedligt bidrag.
For kun 18 dollar om måneden har du chancen for at redde dyrene.
At redde dem fra et liv i smerte -
- og give dem mad og omsorg...